stanford-oval/wikipedia huggingface dataset:
Sumi Jo

Sumi Jo lokakuussa 2015
Sumi Jo (kor. 조수미), alkuperäiseltä nimeltään Soo Kyong-jo (s. 22. marraskuuta 1962 Soul), on eteläkorealainen oopperalaulaja, äänialaltaan sopraano. Hän on yksi sukupolvensa kysytyimmistä sopraanoista. Hänet tunnetaan oopperaohjelmiston, etenkin bel canton keskeisten koloratuuriroolien virtuoosisena esittäjänä. Hänen asuinmaansa on Italia.
Jo aloitti musiikin opiskelun nuorena ja meni Soulin kansallisen yliopiston musiikkikouluun, mutta lähti toisena opiskeluvuonnaan Accademia Nazionale di Santa Ceciliaan, Roomaan, jossa opiskeli vuodesta 1983 kosketinsoitin- ja vokaalimusiikkia. Valmistuttuaan vuonna 1985 hän sai kapellimestari Herbert von Karajanin huomion. Karajanin suosittamana hän esiintyi Salzburger Festspielessä vuonna 1986. Samana vuonna hän teki oopperadebyyttinsä Giuseppe Verdin Rigolettossa Gildan roolissa, ja vuonna 1988 hänet nähtiin Oscarin roolissa saman säveltäjän Un ballo in mascherassa. Kapellimestarina toimi Karajan, jonka kanssa Jo myös levytti teoksen. 1980-luvun lopussa hän voitti useiden kansainvälisten kilpailujen ensipalkintoja.
Jon muiksi merkittäviksi rooleiksi muodostuivat Yön kuningatar, Lucia di Lammermoor, Sophia ja Zerbinetta. Vuonna 1992 Jo tulkitsi Haukan äänen roolin Grammy-palkinnon saaneella Wienin filharmonikkojen ja Georg Soltin levytyksellä Richard Straussin Nainen vailla varjoa -teoksesta. Hän on levyttänyt myös aariakokoelmia ja crossover-albumeita.
Jo nimettiin vuoden parhaaksi sopraanoksi kuudennessa Siola d'Orossa, Forlìssa 1993. Hänellä oli tässä vaiheessa suuri kysyntä johtavissa oopperayhtiöissä. Euroopassa hän esiintyi muun muassa La Scalassa, Covent Gardenissa ja Wienin valtionoopperassa sekä Yhdysvalloissa Metropolitan-oopperassa ja Chicagon lyyrisessä oopperassa. Hän teki esiintymisiä myös Etelä-Amerikassa, Australiassa ja Aasiassa.
Vuonna 2001 Jo sai suotuisia arvosteluja Prayers-levyllään, jossa oli uskonnollisia lauluja Franz Schubertin Ave Mariasta Amazing Graceen. Tätä oli edeltänyt toinen posiitivisen vastaanoton saanut levytys, Only Love (2000), joka koostui Broadway-musikaalien lauluista. Myöhemmissä levytyksissään Jo on jatkanut laajan musiikillisen kirjon tulkitsemista. Esimerkiksi Baroque Journey (2006) sisältää barokkiajan lauluja ja Missing You (2008) rakkauslauluja eri puolilta maailmaa. Jo on lisäksi vieraillut monien populaarimusiikin artistien levyillä, joihin kuului Kenny G:n Rhythm and Romance (2008). Jo on tehnyt esiintymisiä olympialaisissa, talviolympialaisissa ja paralympialaisissa. Hän on myös esiintynyt paaville ja itsenään Paolo Sorrentinon elokuvassa Youth. Hän on saanut Golden Globe - ja Oscar-palkintoehdokkuudet. Hän on Unescon rauhantaiteilija.
Aiheesta muualla

Viralliset sivut (englanniksi)
Spremberg

| Spremberg Grodk ja Spremberg |
| --- | --- |

 Vaakuna
 fiSpremberg 
 51°34′19″N, 14°22′44″E 
Valtio:  Saksa
Osavaltio:  Brandenburg
Piirikunta:  Spree-Neiße
Kokonaispinta-ala:  202,32 km2
Korkeus merenpinnasta:  97 m
Väkiluku 2022:  21 585 
 spremberg.de 
Sprembergin sijainti Spree-Neißen piirikunnassa. Pienemmässä kuvassa piirikunnan sijainti Brandenburgin osavaltiossa.
Spremberg on kaupunki Brandenburgin osavaltiossa Saksassa. Se koostuu Sprembergin kantakaupungista ja aiemmin itsenäisistä maalaiskunnista, jotka liitettiin siihen Saksojen yhdistymisen jälkeen. Sprembergin vanhakaupunki on rakennettu Spree-joen saarelle.
Maantiede

Spremberg sijaitsee Brandenburgin kaakkoiskolkassa noin 125 kilometriä Berliinistä kaakkoon. Kaupungin halki virtaa Spree-joki, joka laajenee tekojärveksi kaupungin pohjoisosassa. Spremberg oli Saksan keisarikunnan maantieteellinen keskipiste vuodesta 1871 ensimmäiseen maailmansotaan.
Historia

Sprembergin historiallisia dokumentteja tuhoutui kaikkiaan seitsemässä kaupunginpalossa vuosina 1429–1705. Arkeologisten löytöjen perusteella alueella on ollut jatkuvaa asutusta jo tuhansia vuosia. Ensimmäinen tunnettu asiakirjamaininta Sprembergista on vuodelta 1301 muodossa "oppidum et castrum Sprewenberch". Vuonna 1406 nimi oli lyhentynyt nykyiseen muotoonsa. Bautzenin ja Cottbusin välisellä matkalla oli käytännöllisintä ylittää Spree Sprembergin kohdalla, sillä ainoat joen ylittäneet sillat sijaitsivat siellä. Edullinen sijainti edisti talouskasvua. Sprembergin tekstiiliteolliset juuret yltävät 1500-luvulle, jolloin alueelle muutti alan käsityöläisiä. Vuosina 1880–1943 kaupungissa toimi tekstiilialan oppilaitos Preußische Fachschule für Textilindustrie.
Sprembergin vanhakaupunki sijaitsee saarella, jota Spree erottaa mantereesta. Se on yhdistetty muuhun kaupunkiin lukuisin silloin. Sprembergin vanhin rakennus on Schloss Spremberg, jonka historia alkaa 1000-luvulta.
Talous ja liikenne

Sprembergin elinkeinoja ovat muun muassa kaivostoiminta, metallinjalostus, energiateollisuus ja muoviteollisuus. Lähimmät moottoritiet ovat kaupungin pohjoispuolitse kulkeva BAB 15 ja länsipuolitse kulkeva BAB 13.
Aiheesta muualla

Spremberg, Brandenburg, Saksa — Sunrise, Sunset and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Spremberg
Käännös suomeksi
Hannah Montana: The Movie (soundtrack)

| Hannah Montana: The movie soundtrack Monia esittäjiä |
| --- | --- | --- |

Soundtrack-albumin tiedot
 Julkaistu: 23. maaliskuuta 2009
 Tyylilaji: pop
 Kesto: 61.21
 Levy-yhtiö: Walt Disney Records
Hannah Montanan muut julkaisut
| Hannah Montana: Hits Remixed 2008 | Hannah Montana: The movie soundtrack 2009 | Hannah Montana 3 2009 |
Hannah Montana: The Movie on  23. maaliskuuta 2009 julkaistu soundtracklevy saman vuoden elokuvalle Hannah Montana: The Movie. Elokuvan pääosaa näyttelevä Miley Cyrus esittää 12 levyn kappaleista, joskin seitsemän esittäjäksi on merkitty hänen roolihahmonsa Hannah Montana. Muita levyllä esiintyviä artisteja ovat Cyrusin isä Billy Ray Cyrus sekä Taylor Swift, Rascal Flatts ja Steve Rushton. Levyn kappaleita ovat muun muassa Miley Cyrusin ”The Climb” ja ”Hoedown Throwdown”, isän kanssa yhdessä esitetty ”Butterfly Fly Away” sekä Taylor Swiftin ”Crazier”.
Tausta

Elokuva perustuu Disney Channelin vuonna 2006 alkaneeseen televisiosarjaan Hannah Montana, joka kertoo Miley Stewart -nimisen tytön kaksoiselämästä tavallisena koululaisena sekä maailmankuuluna poptähtenä salanimellä Hannah Montana. Sekä televisiosarjassa että elokuvassa pääosassa esiintyy laulaja-näyttelijä Miley Cyrus.
Albumi julkaistiin 23. maaliskuuta 2009 ja siitä vastasi Walt Disney Records. Kaikki albumilla esiintyvät kappaleet valitsi elokuvan ohjaaja Peter Chelsom. Albumia työsti myös muutama tuottaja, pääasiassa John Shanks ja Matthew Gerrard. Shanks oli enemmän yhteistyössä Cyrusin kuin kenenkään muun artistin kanssa. Samaan aikaan Gerrard työsti Cyrusin kappaleita Montanan muodossa; hän on kirjoittanut Hannah Montanan hitin "The Best of Both Worlds" (2006). Kappaleen "The Best of Both Worlds" remix-versio esiintyy elokuvan alkupuolilla. Kappaleita olivat kirjoittamassa muun muassa Cyrus, Gerrard ja Swift, mutta listasta löytyisi muitakin. Kappaleen sanoitukset koskevat suurimmaksi osaksi elokuvan pääteemoja, kuten mainetta, perhettä ja rakkautta.
Levyltä julkaistiin kaksi singleä, jotka esiintyivät myös elokuvassa. Pääsinglenä julkaistiin kappale "The Climb". Siitä tuli Cyrusin vielä silloin parhaiten listalle sijoittunut single Yhdysvalloissa. Cyrusin kappale "Hoedown Throwdown" valittiin albumin toiseksi singleksi ja sijoittui kymmenen parhaan joukkoon Irlannin singlelistalla. Cyrus esitti neljä kyseisen albumin kappaletta syyskuussa alkaneella kiertueellaan, Wonder World Tourilla. Kiertue on Cyrusin ensimmäinen, joka on maailmanlaajuinen.
Kappaleet

You'll Always Find Your Way Back Home
Let's Get Crazy
The Good Life
Everything I Want
Don't Walk Away
Hoedown Throwdown
Dream
The Climb
Butterfly Fly Away
Backwards (Acoustic)
Back to Tennessee
Crazier
Bless the Broken Road (Acoustic)
Let's Do This
Spotlight
Game Over
What's Not to Like
The Best of Both Worlds (2009 Movie Mix)
Musiikki ja sanoitukset

Albumin kappaleet painottuvat pääasiassa poppiin ja country-musiikkiin.
Singlet > The Climb

"The Climb" julkaistiin 5. maaliskuuta 2009, ja sen ovat kirjoittaneet Jessi Alexander ja Jon Mabe. Matthew Rolston ohjasi kappaleen musiikkivideon, joka nähtiin ensi kertaa Cyrusin MySpace-sivulla 11. helmikuuta 2009. Kappale löytyy myös Cyrusin EP-levyltä The Time of Our Lives. Kappale kertoo vaikeasta ja haastavasta mutta kannattavasta matkasta kohti unelmaa, josta unelmoi. Kappale oli Cyrusin siihen saakka yksi harvoista kappaleista, joka on hidastyylinen. Kappaleessa tulee käytettyä paljon eri sävellajeja, korkeasta aina alemmas saakka. Instrumentteina ovat piano, kitara ja viulut. Kappaleesta tuli lopulta yksi Cyrusin hittisingleistä. Cyrus on esittänyt kappaleen livenä monina kertoina. Hän on esittänyt sen Wonder World Tourin päätöskappaleena, missä hän esitti myös 15 muuta luomustaan. Samaisessa konsertissa Cyrus esitti kolme muuta kyseisen kappaleen singleä, "Let's Get Crazy", "Hoedown Throwdown" ja "Spotlight". Hän esitti sen myös Barack Obaman konsertissa Washingtonissa vuonna 2009. 25. lokakuuta 2009 Cyrus esiintyi City Of Hope -konsertissa, jossa hän esitti samoja kappaleita kuin Wonder World Tourillakin, mutta muutama kappalepoikkeus löytyi. Laulaessaan kappaletta "The Climb" Cyrus toi pikkutytön lavalle, ja antoi myös tämän laulaa pätkän kyseisestä laulusta. Myös muut artistit ovat tehneet oman tulkintansa kappaleesta.
Singlet > Hoedown Throwdown

"The Climbin" jälkeen valittiin singleksi menevä kappale "Hoedown Throwdown". Kappale julkaistiin 10. maaliskuuta 2009. Kappaleen musiikkivideon on ohjannut Peter Chelsom ja se julkaistiin 16. helmikuuta 2009 Disney Channelilla. Kappale on countrya, popia, R&B:tä sekä hip-hop musiikkia ja kappaleeseen kuuluu myös tanssiaskeleet. Koreografian suunnitteli Jamal Sims. Cyrus ei ennen Wonder World Touria ollut laulanut "Hoedown Throwdownia" livenä, mutta on tanssinut sen usein musiikin kanssa. 3. huhtikuuta 2009 Cyrus esitti kappaleen tanssin Tonight with Jay Lenossa. 8. huhtikuuta 2009 Cyrus esitti tanssin myös Good Morning Americassa, missä hän esitti myös kappaleet "Butterfly Fly Away", "Full Circle" ja "The Climb". 10. huhtikuuta 2009 Cyrus tanssi joidenkin muiden elokuvanäyttelijöiden kanssa The Tyra Banks Show'ssa. Cyrus esitti kappaleen ensimmäistä kertaa livenä jopa laulaen Wonder World Tourilla yhdessä taustatanssijoiden kanssa.
Listasijoitukset

| Lista (2009) | Sijoitus |
| --- | --- |
Australian ARIA albumilista: 6
Itävaltojen albumilista: 1
Belgian albumilista (Flanders): 54
Belgian albumilista (Wallonia): 18
Brasilian Top 10 Albumilista: 2
Kanadan albumilista: 1
Tanskan albumilista: 9
Suomen albumilista: 26
Ranskan albumilista: 32
Unkarin albumilista: 2
Meksikon albumilista: 3
Uuden-Seelannin RIANZ albumilista: 1
Norjan albumilista: 2
Puolan albumilista: 3
Portugalin albumilista: 1
Espanjan albumilista: 1
Ruotsin albumilista: 9
Sveitsin albumilista: 13
Billboard 200: 1
Billboard Top Countryalbumit: 1
Billboard Top Soundtrack-albumit: 1
Julkaisuhistoria

| Maa | Päivä | Levy-yhtiö | Miten   julkaistu |
| --- | --- | --- | --- |
| Australia | 23. maaliskuuta 2009 | Walt Disney Records | Albumi, Digitaalinen lataus |
| Ranska | 23. maaliskuuta 2009 | Walt Disney Records | Albumi, Digitaalinen lataus |
| Sveitsi | 23. maaliskuuta 2009 | Walt Disney Records | Albumi, Digitaalinen lataus |
| Iso-Britannia | 23. maaliskuuta 2009 | EMI Records | Albumi, Digitaalinen lataus |
| Kanada | 24. maaliskuuta 2009 | Walt Disney Records | Albumi, Digitaalinen lataus |
| Yhdysvallat | 24. maaliskuuta 2009 | Walt Disney Records | Albumi, Digitaalinen lataus |
| Malesia | 24. maaliskuuta 2009 | Universal Music Group | Albumi, Digitaalinen lataus |
| Alankomaat | 25. maaliskuuta | Capitol Records | Albumi, Digitaalinen lataus |
| Itävalta | 27. maaliskuuta 2009 | Walt Disney Records | Albumi, Digitaalinen lataus |
| Saksa | 27. maaliskuuta 2009 | Walt Disney Records | Albumi, Digitaalinen lataus |
| Japani | 23. kesäkuuta 2009 | Walt Disney Records | Albumi |
Karaokepelit
| Yhdysvallat | 18. elokuuta 2009 | Walt Disney Records | Albumi |

Miley Cyrus esittämässä kappaletta ”Spotlight” vuoden 2009 Wonder World Tour -kiertueella yhdessä taustatanssijoidensa kanssa.
Cyrus esittämässä kappaletta ”Hoedown Throwdown” vuoden 2009 Wonder World Tour -kiertueella.
Miley Cyrus esittämässä kappaletta ”Let’s Get Crazy” vuoden 2009 Wonder World Tour -kiertueella yhdessä taustatanssijoidensa kanssa.
Subakuutti sklerosoiva panenkefaliitti

Subakuutti sklerosoiva panenkefaliitti eli SSPE on krooninen, etenevä aivojen yleistulehdus, johon sairastuvat ensisijaisesti lapset, nuoret ja nuoret aikuiset. Se on harvinainen mutta vaarallinen tuhkarokon jälkitauti, jota myös Suomessa havaittiin ennen rokotusohjelmaa tavallisesti vähintään yksi tapaus vuosittain.
Yleensä SSPE puhkeaa vasta vuosien kuluttua tuhkarokosta. Aivorappeuman oireisiin kuuluvat äkilliset persoonallisuuden muutokset, kouristukset, lihasten pakkoliikkeet, ataksia, näköhäiriöt (joskus sokeus), valonarkuus, spastisuus ja kooma. Hoitamattomana sairaus saattaa pahimmillaan johtaa kuolemaan alle vuodessa oireiden alkamisesta, mutta osalla potilaista eteneminen on huomattavasti hitaampaa.
SSPE kuvattiin ensimmäistä kertaa 1900-luvun alussa. Komplikaatioon ei ilmeisesti liity perinnöllisyyttä, eikä ole varmaa, mikä aiheuttaa sen puhkeamisen yhdellä tietyllä ihmisellä. Länsimaissa sairaus on nykyään hyvin harvinainen.
Suba

Suba on:
Eräs Keniassa elävä kansa, katso subat.
Eräs Keniassa ja Tansaniassa puhuttava kieli, katso suban kieli.
Eräs serbialainen laulaja, katso Mitar Subotic.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Suba”, voi hakea sivunnimihaulla, laajalla sivunnimihaulla tai tekstihaulla.
Sumi

Sumi voi tarkoittaa seuraavia:
Suminnaga, tiibetiläis-burmalainen kieli
Sumi-e, japanilainen tussimaalaustekniikka
Sumi (muste), japanilainen mustetyyppi kalligrafiaan
Henkilöitä

Sumi Jo (s. 1962), eteläkorealainen oopperalaulaja
Hansjörg Sumi (s. 1959), sveitsiläinen mäkihyppääjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sumi”, voi hakea sivunnimihaulla, laajalla sivunnimihaulla tai tekstihaulla.
Hannah Montana & Miley Cyrus: Best of Both Worlds Concert

| Hannah Montana & Miley Cyrus: Best of Both Worlds Concert |
| --- | --- |

Ohjaaja:  Bruce Hendricks
Tuottaja:  Art Repola
Säveltäjä:  Matthew Gerrard
Kuvaaja:  Mitchell Amundsen
Leikkaaja:  Michael Tronick
Pääosat:  Miley Cyrus   Hannah Montana   Jonas Brothers   Kenny Ortega   Billy Ray Cyrus
Valmistustiedot
Valmistusmaa:   Yhdysvallat
Tuotantoyhtiö:  Walt Disney Pictures
Levittäjä:  Walt Disney Studios Motion Pictures Netflix Disney+
Ensi-ilta:  1. helmikuuta 2008
Kesto:  74 min
Alkuperäiskieli:  englanti
Budjetti:  $70 milj.
Aiheesta muualla
IMDb 
AllMovie
Infobox OKNimi-testi OK: 
Hannah Montana & Miley Cyrus: Best of Both Worlds Concert (tunnettu myös nimellä The Best of Both Worlds Concert) on vuoden 2008 konserttielokuva elokuvastudio Walt Disney Picturesilta. Konsertti esitettiin myös Disney Digital 3-D -näytöksenä. Konsertissa esiintyi Miley Cyrus sekä omana itsenään että Hannah Montanan roolissa. Elokuvan ohjasi Bruce Hendricks ja tuotti Art Repola.
Kappaleet > Avauskappale

We Got the Party
Kappaleet > Hannah Montana

Rock Star
Life's What You Make It
Just Like You
Nobody's Perfect
I Got Nerve
We Got The Party (yhdessä Jonas Brothersin kanssa)
Kappaleet > Jonas Brothers

When You Look Me in the Eyes
Year 3000
Kappaleet > Miley Cyrus

Start All Over
See You Again
Let's Dance
I Miss You (Konsertin aikana esitetty ylimääräisenä numerona)
G.N.O. (Girl's Night Out)
Best Of Both Worlds (yhdessä Hannah Montanan kanssa)
Kappaleet > Loppukappale

If We Were A Movie
Muut artikkeliin liittyvät tuotokset > Livealbumi

Livealbumin levy-yhtiönä toimi Walt Disney Records (ei tule sekoittaa soundtrackin kanssa) mikä julkaistiin Wal-Martilla 11. maaliskuuta 2008 ja 15. huhtikuuta 2008 se julkaistiin muissa kaupoissa. Livealbumi levytettiin Best of Both Worlds Tourin aikana, mutta eri konsertin pysähdyspaikoilla, joka sai monet ihmiset uskomaan, että albumi julkaistiin elokuvan soundtrack-levynä.
Muut artikkeliin liittyvät tuotokset > Konserttikiertue

Best of Both Worlds Tour oli vuonna 2007–2008 järjestetty, Pohjois-Amerikkaa kiertänyt konserttikiertue, mikä kuvattiin myös elokuvaksi. Tästä kyseisestä elokuvasta kertoo tämä artikkeli. Konsertti on saanut nimensä, sillä Best Of Both Worlds (suomeksi Parasta molemmissa maailmoissa) kuvaa sarjan pääjuonta, ja konsertti sisälsikin Hannah Montana -sarjasta tuttuja lauluja. Konsertin liput olivat eniten haluttuja lippuja vuonna 2007. Seuraavan konsertin Cyrus teki vuonna 2009, joka kantaa nimeä Wonder World Tour.
Hautvuori

| Hautvuori |
| --- | --- |
 Hautvuori
Sijainti
 Hautvuori
Koordinaatit:  60°51′42″N, 21°46′38″E
Valtio:  Suomi
Paikkakunta:  Laitila
Historia
Tyyppi:  Linnavuori
Huippukausi:  pronssikausi, rautakausi
Infobox OKVirheellinen NIMI-arvo: 
Hautvuori eli Haukvuori on Varsinais-Suomessa Laitilan Pirttikylässä sijaitseva louhikkoinen kalliomäki, jossa on muinaislinnan rakenteita. Kaivauksissa tehdyt löydöt ajoitetaan pronssikaudelle. Linnalle on läheiseltä tieltä merkitty polku ja pystytetty opastaulu.
Muinaislinna

Linnavuori sijaitsee Laitilan kirkosta 4,9 kilometriä itäkaakkoon Pirttikylässä. Paikka on yleisesti kivistä, mutta mäen juurelle asti on raivattu peltomaata. Hautvuori kohoaa 20–30 metriä ympäristöään korkeammalle. Kalliossa on pitkiä halkeamia, joiden välissä on luolia. Loivassa rinteessä, joka viettää länteen ja lounaaseen, löytyy epäyhtenäinen 22 metriä pitkä kivivalli. Muut rinteet ovat hyvin jyrkkiä eikä niitä ole tarvinnut suojata varustuksella. Mikäli ajoitus varhaismetallikaudelle pitää paikkansa, on meri ulottunut alueille, joiden korkeus merenpinnasta on nykyään noin 10 metriä. Linnan ympäristö on nykyään yli 20 metriä merenpinnan yläpuolella.
Muinaislinna > Löytöjä

Kaivauksissa, joita tehtiin vuosina 1886 ja 1903, löytyi pääasiassa keramiikkaa. Se oli tekstiilipainanteisesta, johon oli tikulla painettu kuoppia ja hammastetulla leimaisimella painettu kulmanauha- ja kuusenhavukuvioita. Näin valmistettua keramiikkaa esiintyi pääasiassa varhaismetallikaudella eli pronssikaudella. Lokakuussa 2015 tarkastettiin kallion luolan perältä löytyneen hioimen löytöpaikka. Hioimen tarkka ajoitus on vielä auki, mutta se on kuitenkin esihistoriallinen.
Hoito ja opastus

Museovirasto on karsinut puustoa ja hoitanut linnan aluetta vuonna 1994	Teija Tiitinen johdolla. Läheiseltä autotieltä on mäelle merkitty polku.
Tutkimuksia

Paikka on ollut tunnettu jo 1800-luvulta lähtien. Siellä suoritti ensimmäisenä arkeologisia kaivauksia Hjalmar Appelgren vuonna 1886 ja toisena Julius Ailio vuonna 1903. Kaivauksissa on löydetty tekstiilikeramiikkaa ja Morbyn keramiikkaa, jonka perusteella paikka on ollut käytössä jo varhaismetallikaudella. Tästä tehtiin myös se päätelmä, että se oli jo silloin linnavuorena. Täman jälkeen paikalla on ainoastaan käyty tarkastamassa kohteen kunto. Näin ovat tehneet Anna-Liisa Hirviluoto (inventointi vuonna 1955), Jussi-Pekka Taavitsainen ja Jyri Saukkonen (tarkastus, 1986), Tryggve Gestrin, Hanna Kääriäinen ja Jyri Saukkonen (tarkastus, 1989), Sirkku Pihlman (inventointi, 1994) ja Kaisa Lehtonen (tarkastus, 2015).
Hjalmar Appelgrenin piirustus vuodelta 1891 Hautvuoren luoteispäästä löytyneistä pilkkuviivoilla ja kuoppakoristeilla koristelluista saviastian palasista.
Yksi monista luolista Hautvuoressa.
Mahdollinen maanjäristys on irrottanut lohkareita Hautvuoren kalliomäestä.
Aiheesta muualla

Luolamiehen blogi: Hautvuori, Laitila
Suomen muinaislinnat
| --- | --- |
Ahvenanmaa:  Borgbodan linnavuori • Borgdalsbergin linnavuori • Borgön linnavuori • Hammarlandin linnavuori • Jomalan linnavuori • Svelandsberget
Etelä-Karjala:  Kannuksen linnavuori • Kuivaketveleen linnavuori • Lassilan linnavuori • Pieni Linnamäki • Turasalon linnavuori • Sarajärven linnavuori • Suuri Pyhäkalan Linnavuori
Etelä-Savo:  Haukiveden linnasaari • Ihanteensalon linnavuori • Ikoinniemen linnavuori • Otavan linnavuori • Otralan linnavuori • Sairilan linnavuori • Sulkavan linnavuori • Vatilan linnavuori
Kanta-Häme:  Aulangonlinna • Hakoisten linnavuori • Hakovuori • Hangastenmäen linnavuori • Hyypiönvuori • Kestinpäänkallio • Kiianlinna • Kotkonlinna • Kyläkallio • Lammin Linnamäki • Laurinkallio • Lippilinnanmäki • Mantereenlinna • Palvaanlinna • Piilosaari • Tenholan linnavuori • Teponlinna • Unikkolinna
Keski-Suomi:  Linnasenvuori • Pukinvuori • Päijälän linnavuori
Kymenlaakso:  Kirkkovuori • Kuoppalan linnavuori • Salmenkylän Linnamäki
Pirkanmaa:  Apianlahden linnosaari • Arasalon linnavuori • Eskolanvuori • Hiukkasaari • Huntilan linnavuori • Kaakilan linnankallio • Kirvunlinna • Lammelan muinaislinna • Nuutajärven linnavuori • Pentin linnavuori • Pirunlinna • Rapolan muinaislinna • Rutajärven linnavuori • Siuron linnavuori • Valkkisten linnamäki • Veneslinna
Pohjois-Karjala:  Havukkakallio • Linnalampi
Päijät-Häme:  Hankaan linnavuori • Hämeenkosken linnakallio • Kapatuosian linnavuori • Kiiluanmäen linnoitus • Nuppilinna • Pyhäjärven linnanmäki • Salajärven Linnakallio • Villampi • Virmailan linnasaari
Satakunta:  Harolan linnaluoto • Kauttuan linnavuori • Kokemäen linna • Liinmaan linna • Räätikäsvuori
Uusimaa:  Bocklintin linnavuori • Bonäsholmenin linnavuori • Grabbacka • Haveråkersberget • Husholmenin linna • Iso Linnanmäki • Junkarsborg • Pöykärin linnavuori • Riddarkilin viikinkivallit • Sipoonlinna • Skällbergetin muinaislinna • Sutarkullan linnavuori • Uusipöylin linnavuori • Vartiokylän linnavuori
Varsinais-Suomi:  Borgholmin linnasaari • Bårnholm • Hakastaron linna • Hautvuori • Huttalan linnavuori • Häävälän linnamäki • Kajamonvuori • Kaskalan Linnanmäki • Kaupinlinna • Kirkkelinna • Knuuttilan linnasmäki • Koljolan linnavuori • Kulhon linnavuori • Kuuvanvuori • Kärmeorvonmäki • Lallisen linnavuori • Lankvuori • Lautkankareen linnamäki • Liedon Vanhalinna • Luonnonmaan linnavuori • Mynämäen linnavuori • Nakolinna • Nousiaisten linnamäki • Nousiaisten linnavuori • Pailinnan linnamäki • Prusin linnasmäki • Pussilan linnavuori • Pöylän linnanmäki • Pöytiön linnamäki • Rekottilan linnavuori • Repolan Linnavuori • Rikalan Linnamäki • Muurmäki • Seppälän linnavuoret • Tontereenmäki • Vaimaron linnavuoret • Veitakkalan linnavuori • Viikan linnavuori • Vinkkilän linnavuori • Yltjärven linnavuori